ที่ประชุมร่วมกันของรัฐสภา ผ่านวาระ 2 ร่างรัฐธรรมนูญแห่งราชอาณาจักรไทย แก้ไขเพิ่มเติม
การประชุมร่วมกันของรัฐสภา เพื่อพิจารณาร่างรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ..) พุทธศักราช .... (แก้ไขเพิ่มเติมมาตรา 256 และเพิ่มหมวด 15/1) ซึ่งคณะกรรมาธิการพิจารณาเสร็จแล้ว ในวาระที่ 2 โดยพิจารณาเรียงรายมาตราเสร็จสิ้นแล้ว หลังพิจารณาระหว่างวันที่ 24-25 กุมภาพันธ์ที่ผ่านมา โดยสาระสำคัญในการพิจารณาที่ประชุมได้ให้ความเห็นชอบในส่วนของคะแนนเสียงเห็นชอบร่างรัฐธรรมนูญวาระที่ 1 และวาระที่ 3 โดยในการผ่านร่างแก้ไขรัฐธรรมนูญคือ ใช้เสียง 3 ใน 5 และใ?ห้ความเห็นชอบให้สมาชิกสภาร่างรัฐธรรมนูญ หรือ ส.ส.ร. จำนวน 200 คน มาจากการเลือกตั้?งโดยตรงจากประชาชนทั้?งหมด และให้การแบ่งเขตเลือกตั้ง ส.ส.ร. ใช้การแบ่งเขตเลือกตั้งเหมือนลักษณะการเลือก ส.ส. จากเดิมที่ใช้เขตจังหวัดเป็นเขตเลือกตั้งขณะที่การลงประชามติให้การทำประชามติร่างรัฐธรรมนูญ ผ่านต่อเมื่อมีผู้มีสิทธิออกเสียงออกมาใช้สิทธิเกินกึ่งหนึ่งของจำนวนผู้มีสิทธิ์ อย่างไรก็ตาม หลังพิจารณาครบทุกมาตรา และผ่านวาระ 2 ซึ่งกระบวนการจากนี้ต้องพักไว้ 15 วัน ก่อนพิจารณาวาระ 3 ซึ่งคาดว่าเป็นช่วงเดือนมีนาคมนี้ ซึ่งที่อาจต้องเปิดประชุมสภาสมัยวิสามัญต่อไป